Baxıtlı (Shımbay rayonı)

«Baxıtlı» awıl puqaralar jıyını yamasa «Baxıtlı» APJ («Бахытлы» аўыл пуқаралар жыйыны, «Бахытлы» АПЖ) — Qaraqalpaqstan Respublikası Shımbay rayonına qaraslı awıl puqaralar jıyınıJoy nomlari qisqacha izohli lug'ati. Shımbay qalasınan 15 shaqırım uzaqlıqta jaylasqan.

 Xalqı 
Xalqınıń sanı 7300 ge shamalas. Xalıq, tiykarınan, diyqanshılıq hám sharwashılıq bolıp tabıladı.

1200 den aslam shańaraqta qaraqalpaq, ózbek, qırǵız, bashqurt milletiniń adamları jasaydı.

 Tariyxı 
APJ ornında Ekinshi jáhán urısı jıllarında «Oktyabrdiń 40 jıllıǵı» kolxozı jaylasqan. 1953-jılı «Baxıtlı» awıl keńesi shólkemlestirilgen.

1971-jılı «Taza qural», «Kommunizm», «Ilich», «Kúnxoja», «Dmitriev», «Partsyezd» xojalıqları birlesigi «Baxıtlı» sovxozı (keńes xojalıǵı) bolıp qayta atalǵan.

1993-jıldan baslap «Baxıtlı» awıl puqaralar jıyını bolıp atala baslaydı.

 Aymaǵı 
|nobaý|«Baxıtlı» awıl puqaralar jıyını
Aymaqta 4 mektep, 2 mektepke shekemgi tárbiya ornı, 1 awıl shıpakerlik punkti, 3 azıq-awqat dúkanlarınan basqa, «Baxıtlı» mashina traktor parki, neft ónimleri, ximiya ónimleri bólimleri bar.

Avtomobillerge gaz hám benzin quyıw tarmaǵı, suyıltılǵan ballonlı gaz jetkiziw beriw tarmaǵı xızmet kórsetedi.

Sonday-aq, 44 fermer xojalıǵı bolıp, awıl puqaraları paxta, ǵálle, palız ónimlerin jetistiriw, bunnan tısqarı sharwashılıq, baǵshılıq, balıqshılıq penen shuǵıllanadı.

 Basshıları 
Sovxoz bolıp quralǵanda dáslepki direktor bolıp, kóp jıllar boyına Shımbay rayonında awıl xojalıǵınıń rawajlanıwına óziniń pidákerlik miyneti menen úlken úles qosqan Uzaqbay Bekimbetov tayınlanǵan.

Onnan sonǵı jıllarda Qarjawbay Nurlıbaev (1978), Jumabay Jumaniyazov (1984), Baxıt Mámbetmuratov (1990), Marat Allamuratov (1997), Jumabay Sırajatdinov (2002), Polat Nurmanov xojalıqqa basshılıq etken.

1983-jılı «Baxıtlı» xojalıǵınan P. Seytov atındaǵı, «Ilich» bólimleri tiykarında jańa xojalıq dúzildi. Búgingi kúnde ol Pashentaw awıl puqaralar jıyını bolıp ataladı.

«Baxıtlı» sovxozına Baxıt Mámbetmuratov direktor bolǵan jıllarda: 1990-jılı balalar baqshası, 1991-jılı 19-sanlı mektep, 1994-jılı awıllıq shıpakerlik punkti, 1996-jılı 27-sanlı mektep qurılǵanın, tábiyǵıy gaz alıp kelingen. Al, Jumabay Jumaniyazov islegen dáwirlerde (1984) ishki jollar asfaltlandı.

Bul mákan 1993-jıldan baslap «Baxıtlı» awıl puqaralar jıyını bolıp atala baslaydı. Sonnan berli awıl puqaralar jıyınına Shadımurat Idaev, Jolımbet Seytimbetov, Dáwletbay Qaliylaev, Baxıtbay Áliev, Áwezbay Yusupbaev, Tolıbay Qálenov hám basqalar aqsaqallıq etti.

 Shegaraları 
APJ Qamısarıq, Pashenttaw, Taza jol, Qosterek awıl hám Gújimli mákan puqaralar jıyını menen shegaralasqan.

 Awılları 
nobaý|«Baxıtlı» awıl puqaralar jıyını awıllarınıń ornalasıw kartası
«Baxıtlı» awıl puqaralar jıyını óz quramına 19 awıldı birlestiredi: Aqtoǵın, Qulman, Sermanjap, Abbas Keneges, Arshan, Aqmańǵıt, Qarasıyraq, Shúyit, Abbasqaraǵan, Arsarı, Jambas jap, Nókerkól hám t.b.

 Tanımalı insanlar 
APJ aymaǵınan shıqqan tanımalı insanlar:
 Esemurat Berdimuratov — qaraqalpaq lingvistii;
 Srajatdin Axmetov — qaraqalpaq ádebiyattanıwshısı;
 Orazbay Berdimuratov — ximik, professor;
 Álmurat Elmuratov — biolog, biologiya ilimleriniń doktorı;
 Jańabay Mamutov — jámiyetlik isker;
 Siysenǵaliy Seksenbaev — oqıtıwshı;
 Jańabay Jumaniyazov — jámiyetlik isker;
 Arzayım Axmedova — pedagogika ilimleriniń doktorı;
 Serimbet Seytimbetov — filosofiya ilimleriniń kandidatı;
 Qállibek Ismaylov — oqıtıwshı;
 Qurbangúl Ámetova — shıpaker;
 Allamurat Xojasov — awıl xojalıǵı ilimleriniń kandidatı.

 Derekler 

 Sırtqı siltemeler 

Kategoriya:Shımbay rayonı xalıq punktleri